Klivlando Charge
Klivlando „Charge“ (angl. Cleveland Charge) – NBA G lygos krepšinio komanda iš Klivlando, Ohajo valstijos. Ji yra Klivlando „Cavaliers“ dukterinė komanda. 2001 m. klubas buvo įkurtas kaip Hantsvilio „Flight“, įsikūręs Hantsvilyje, Alabamos valstijoje, o 2005 m. persikėlė į Albukerkę, Naujosios Meksikos valstiją, kur iki 2010 m. buvo žinomas kaip Albukerkės „Thunderbirds“. 2010–2011 m. sezoną Naujosios Meksikos „Thunderbirds“ žaidė Rio Rančo priemiestyje, vėliau klubą įsigijo „Cavaliers“ ir perkėlė į Kantoną, kur iki 2020–2021 m. sezono žaidė kaip Kantono „Charge“. Nuo 2021 m. klubas žaidžia Klivlande. Žaisdama Albukerkėje komanda laimėjo 2006 m. NBA D-Lygos čempionatą.